ICHI ส่ง “อิชิตัน กรีนแลป” ตีตลาดวัยรุ่น ตั้งเป้ากวาดยอดขาย 500 ลบ.ใน 1 ปี
ICHI ส่ง “อิชิตัน กรีนแลป” ตีตลาดวัยรุ่น ตั้งเป้ากวาดยอดขาย 500 ลบ.ใน 1 ปี
23 เม.ย. 2564

นายตัน ภาสกรนที กรรมการผู้อำนวยการ บริษัท อิชิตัน กรุ๊ป จำกัด (มหาชน) หรือ ICHI เปิดเผยว่า อิชิตันตั้งเป้าที่จะเข้าทำตลาดเครื่องดื่มสุขภาพผสม CBD จากกัญชง ตามนโยบายของรัฐบาลในการส่งเสริมพืชเศรษฐกิจชนิดใหม่  แม้ว่าขณะนี้กฎหมายยังไม่อนุมัติในผลิตภัณฑ์เครื่องดื่ม แต่เราได้เตรียมความพร้อมด้วยการนำร่อง “อิชิตัน กรีนแลป” น้ำชาเขียวผสมเทอร์ปีนและแอล-ธีอะนีน ออกมาแนะนำตลาดเบื้องต้น เทอร์ปีนเป็นน้ำมันหอมระเหยธรรมชาติที่มีความหอมแบบดื่มด่ำ ดื่มได้เพลิน สดชื่นจากความหอมแบบอโรมา เธอราปี ในแบบน้ำตาลน้อยและไม่มีน้ำตาล การเข้าทำการตลาดเป็นแบรนด์แรกๆ จะเป็นตัวแปรสำคัญที่จะสร้างความได้เปรียบในการแนะนำสินค้า ไปพร้อมกับการศึกษาพฤติกรรมของลูกค้ากลุ่มเป้าหมาย ซึ่งเป็นกลุ่มคนเมืองรุ่นใหม่
นอกจากการเข้าทำตลาดด้วยแบรนด์ “อิชิตัน กรีนแลป” แล้ว เรายังมีความพร้อมในการให้บริการรับจ้างผลิต (OEM) ควบคู่กัน ด้วยความพร้อมด้านกำลังการผลิต เทคโนโลยีการผลิต และประสบการณ์ในการพัฒนาสินค้าของทีม R&amp;D ที่ได้เตรียมพร้อมสูตรผลิตที่มีความหลากหลายไว้แล้ว ที่สำคัญเรามีพันธมิตรกับแหล่งผลิตที่คาดว่าจะได้รับใบอนุญาตในการปลูก และสกัดครอบคลุมต้นน้ำและกลางน้ำอย่างเหนียวแน่น รอไฟเขียวจากกฎหมายเมื่อไหร่สามารถลงมือผลิตได้ทันที”
อิชิตัน กรีนแลป น้ำชาเขียว ผสมคาโมมายล์ กลิ่นเทอร์ปีน สูตรไม่มีน้ำตาล และอิชิตัน กรีนแลป น้ำชาเขียว กลิ่นเลมอนเทอร์ปีน  สูตรหวานน้อย  กำหนดวางตลาดทั่วประเทศครอบคลุมทุกช่องทางการจัดจำหน่าย ทั้ง Traditional Trade,  Modern Trade, Convenient Store และเพื่อให้เข้ากับพฤติกรรมผู้บริโภคที่เริ่มคุ้นเคยกับการบริการตนเองและต้องการ Social Distancing  จึงได้จับมือกับ Sun Vending Technology นำ อิชิตัน กรีนแลป เข้าสู่ตู้จำหน่ายสินค้าอัตโนมัติกว่า 13,000 ตู้ ที่ให้บริการในเขตพื้นที่ห้างสรรพสินค้าชั้นนำ สถานีรถไฟฟ้า BTS MRT คอนโดมิเนียม ฯลฯ มั่นใจสามารถสร้างยอดขายได้จากทุกช่องทาง 500 ล้านบาท ภายใน 1 ปีแรก
พบกับความเพลิดเพลินที่บรรจุไว้ภายในขวด “อิชิตัน กรีนแลป” 2 รสชาติใหม่ ได้แก่ อิชิตัน กรีนแลป น้ำชาเขียว ผสมคาโมมายล์ กลิ่นเทอร์ปีน และ อิชิตัน กรีนแลป น้ำชาเขียว กลิ่นเลมอนเทอร์ปีน ขนาด 440 มล. ในราคา 30 บาท  ผลิตภัณฑ์มิได้มีส่วนประกอบของสารเสพติดและพืชต้องห้าม พร้อมวางจำหน่ายแล้ววันนี้ที่ เซเว่น อีเลฟเว่น และตู้ Sun Vending Technology ทั่วประเทศ ติดตามกิจกรรมพิเศษเพื่อรับของรางวัลสุดเอ็กซ์คลูซีฟ ได้ทาง https://www.facebook.com/IchitanGreenLabOfficial/
เพื่อตอกย้ำภาพลักษณ์การเป็นสินค้าของคนรุ่นใหม่ที่กล้าลอง และมีจิตวิญญาณอิสระ จึงได้เปิดตัว  “อิชิตัน กรีนแลป เดอะ แคนนาบิส คลับ” (ICHITAN GREEN LAB THE CANNABIS CLUB) ไลฟ์สไตล์ คาเฟ่กัญชาที่เกิดจากการผสมผสานกัญชาศาสตร์ รวมเข้ากับอาหารเครื่องดื่มกว่า 30 เมนู ตั้งแต่กาแฟ ม็อคเทล เบเกอรี่ ไปจนถึงอาหาร  รสชาติอาหารที่ลงตัวกับสรรพคุณของกัญชา เหมาะเจาะพอดิบพอดี
ทั้งรูป รส กลิ่น และความรู้สึกที่เพลิดเพลิน ปรุงจากกัญชาระดับ Medical Grade บริสุทธิ์ปลอดภัยจากสารเคมี คุณภาพสูง แหล่งปลูกระบบปิด ที่ควบคุมอุณหภูมิ ปริมาณน้ำ ความชื้น และออกซิเจน จนได้ปริมาณ CBD และ Terpene ที่เหมาะสม บาริสตาทุกคนได้รับการอบรมอย่างเข้มข้น สามารถให้ความรู้และคำแนะนำ ประโยชน์และปริมาณที่เหมาะสมกับแต่ละบุคคลได้ เตรียมให้บริการแล้ว วันศุกร์ที่ 30 เมษายนนี้ ที่ชั้น 1 T-One สุขุมวิท 40 อีกหนึ่งความตั้งใจที่จะช่วยให้ประเทศไทยกลับเป็น “A Land of Smile” อีกครั้ง